มีอาการเต้นตุ๊บๆถี่ๆที่ลิ้นปี่ กับหน้าท้อง มักจะเป็นตอนเปลี่ยนอิริยาบท ก้ม ตอนนอนตะแคงซ้ายหรือขวา จนนอนไม่หลับ ไม่เจ็บไม่ปวด หายใจไม่ค่อยคล่อง เป็นมาสี่ห้าวันแล้วค่ะ เกี่ยวกับผลข้างเคียงกับการหยุดยาคุมหรือเปล่าคะ พอดีแฟนทำหมันได้สามเดือนแล้ว แต่ยังคุมด้วยถุงยางอยู่ค่ะ ยาคุมกินมา11ปี ตอนนี้มีอาการตึงๆบริเวณเต้านมด้วยค่ะ ขอบค่ะ
สวัสดีค่ะ อาการจุกแน่นบริเวณลิ้นปี่ดังกล่าวมา อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-กล้ามเนื้อบริเวณหน้าอกอักเสบ อาจสัมพันธ์กับท่าทาง มีจุดกดเจ็บชัดเจน-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะส่วนเรื่องการตั้งครรภ์ จากที่เล่ามามีโอกาสน้อย เนื่องจากยังคุมด้วยถุงยางอยู่ และหลังทำหมัน 3 เดือนนั้น น่าจะไม่มีน้ำอสุจิค้างในท่อแล้ว แต่ถ้าไม่สบายใจสามารถซื้อชุดตรวจการตั้งครรภ์มายืนยันได้การดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก